༡ཐོག་མར་ས་ཁང་བགོ་འགྲེམས་སྐབས་བཅོས་མའི་ལྔ་ཚན་གཅིག་ནང་ཁྱིམ་ཚང་ཁག་གཉིས་དང་ཧྲེང་པོ་གཅིག་ལྟ་བུའི་མི་ལྔར་ས་ཁང་ཐོབ་ཐང་ཡོད་མུར་ནམ་ཞིག་མི་ཧྲེང་པོ་དེ་འདས་གྲོངས་སམ་གཏན་འཇགས་གཞིས་ཐོན་བྱས་ཚེ་དེའི་གཞིས་སྐལ་ས་ཁང་གོང་གསལ་ཁྱིམ་ཚང་གཉིས་ནས་ས་ཁང་མ་ཐོབ་པའི་ཕྲུ་གུ་མང་བ་དེར་ཐོབ་དགོས།ཕྲུ་གུ་མང་ཉུང་གཅིག་པ་ཡིན་ཚེ་ཕྲུ་གུ་ལོ་རྒན་ཤོས་དེར་ཐོབ་དགོས།ཁྱིམ་ཚང་གཉིས་ཀར་ཕྲུ་གུ་མེད་ན་གཞིས་གྲོང་སོ་སོའི་ནང་ས་ཁང་མ་ཐོབ་པའི་ཕྲུ་གུ་ཡོད་རིགས་ལ་མ་དེབ་ནང་གསལ་གྱི་སྒུག་ཐོ་བང་རིམ་གཞིར་བཟུང་ས་གནས་འབྲེལ་ཡོད་ལས་ཁུངས་ནས་ཁྲིམས་མཐུན་མིང་སྒྱུར་བཀའ་འཁྲོལ་ཞུས་ཏེ་བགོ་སྤྲོད་བྱེད་ཆོགགཞིས་གྲོང་སོ་སོའི་ནང་སྒུག་ཐོ་ལྷག་མ་མེད་ཚེ་ས་ཁང་དེ་དག་ས་གནས་ས་ཁང་ཞིབ་འཇུག་ཚོགས་ཆུང་ནས་གནས་སྐབས་རིང་བདག་ཉར་སྟངས་འཛིན་གནང་སྟེ་ས་གནས་འགོ་འཛིན་ལས་ཁང་བརྒྱུད་ནང་སྲིད་ལས་ཁུངས་སུ་འཕྲལ་དུ་སྙན་གསན་གྱིས་ནང་སྲིད་ལས་ཁུངས་ཀྱི་སྒུག་ཐོ་བང་རིམ་བཞིན་ཁྲིམས་མཐུན་བགོ་སྤྲོད་གནང་དགོས།